**การรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. 2564**

**ลงทะเบียนตั้งแต่เดือนตุลาคม – พฤศจิกายน 2562 และ เดือนมกราคม – กันยายน 2563**

**งด**

1)ผู้สูงอายุที่มีอายุครบ 60 ปีบริบูรณ์แล้วแต่ยังไม่เคยลงทะเบียนขอรับเบี้ยยังชีพผู้สูงอายุ ที่มาลงทะเบียนขอรับเบี้ยยังชีพผู้สูงอายุตั้งแต่ตุลาคม – พฤศจิกายน 2562 และเดือนมกราคม – กันยายน 2563 จะมีสิทธิได้รับเบี้ยยังชีพผู้สูงอายุ ตั้งแต่ 1 ตุลาคม 2563 เป็นต้นไป (ปีงบประมาณ พ.ศ. 2564) เช่น เช่น ผู้สูงอายุเกิดวันที่ 15 พฤษภาคม 2502 ซึ่งมีอายุครบ 60 ปีบริบูรณ์แล้ว จะมีสิทธิได้รับเงินเบี้ยยังชีพผู้สูงอายุตั้งแต่เดือน 1 ตุลาคม 2563 เป็นต้นไป (ปีงบประมาณ พ.ศ. 2564)

2)ผู้สูงอายุที่จะมีอายุครบ 60 ปีบริบูรณ์ในปีงบประมาณถัดไป (ปีงบประมาณ 2564) ที่มาลงทะเบียนขอรับเบี้ยยังชีพผู้สูงอายุตั้งแต่ตุลาคม – พฤศจิกายน 2562 และเดือนมกราคม – กันยายน 2563 จะมีสิทธิได้รับเบี้ยยังชีพผู้สูงอายุในปีงบประมาณ 2564 โดยจะได้รับเบี้ยยังชีพในเดือนถัดไปจากเดือน ที่มีอายุครบ 60 ปีบริบูรณ์ เช่น ผู้สูงอายุเกิดวันที่ 20 มิถุนายน 2504 ซึ่งจะมีอายุครบ 60 ปีบริบูรณ์ ในวันที่ 19 เดือนมิถุนายน 2564 จะมีสิทธิได้รับเงินเบี้ยยังชีพ ผู้สูงอายุตั้งแต่เดือนกรกฎาคม 2564 เป็นต้นไป

3) การคำนวณอายุของผู้สูงอายุรายเดิมที่อยู่ในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น ให้คำนวณตาม ปีงบประมาณเช่นเดิม (การเลื่อนรับเบี้ยยังชีพผู้สูงอายุรายเดิมแบบขั้นบันได 70 , 80 , 90 ปี จะเลื่อนตามปีงบประมาณเหมือนเดิม ไม่มีการเพิ่มเบี้ยยังชีพผู้สูงอายุในระหว่างปีงบประมาณ)

\* หมายเหตุ องค์กรปกครองส่วนท้องถิ่นขอความร่วมมือให้ผู้สูงอายุที่มีสิทธิรับเบี้ยยังชีพมาลงทะเบียนในช่วงเดือนตุลาคม – เดือนพฤศจิกายน 2562 เพื่อเป็นฐานข้อมูล ในการขอสนับสนุนงบประมาณประจำปี พ.ศ. 2564 ทั้งนี้ การลงทะเบียนในช่วงเดือนมกราคม – เดือนกันยายน 2563 ให้เป็นการลงทะเบียนเพื่อเก็บตก